Diari Oficial de la Generalitat Valenciana


Sumari del DOGV 8113, del 25-08-2017 (2017/7576)

Resolució de 22 d'agost de 2017, de la directora general de Farmàcia i Productes Sanitaris, que admet a tràmit la sol·licitud formulada per la regidora de Sanitat de l'Ajuntament d'Alacant, per a l'autorització d'una farmaciola permanent en el nucli de població de Platja de Saladar - Urbanova.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8113

Data del DOGV
:   25-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7576


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 22 d'agost de 2017, de la directora general de Farmàcia i Productes Sanitaris, que admet a tràmit la sol·licitud formulada per la regidora de Sanitat de l'Ajuntament d'Alacant, per a l'autorització d'una farmaciola permanent en el nucli de població de Platja de Saladar - Urbanova.  
 [2017/7576]  
Vista la sol·licitud formulada per la regidora de Sanitat d'Alacant, per a l'autorització d'una farmaciola permanent en el nucli de població de Platja de Saladar - Urbanova.  
Atés que hi ha en aquest nucli de població 653 habitants censats i, a més, existeixen habitatges utilitzats com a segona residència, la qual cosa ocasiona un increment de la població censada en l'època estival.  
  
Vist que es compleix el que preveu l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
  
Admetre a tràmit l'esmentada sol·licitud amb les indicacions següents.  
L'Ajuntament d'Alacant no disposa de local per a la ubicació de la farmaciola en el nucli de població de Platja de Saladar - Urbanova.  
El mínim d'assistència és de 25 hores setmanals d'atenció al públic.  
  
Els farmacèutics titulars d'oficina de farmàcia oberta al públic en la mateixa zona farmacèutica o altres contigües, interessats en l'adjudicació de la farmaciola, hauran de presentar, en el termini màxim d'un mes comptat a partir de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com l'acreditació de la distància existent entre les oficines de farmàcia i el local proposat per a la instal·lació de la farmaciola, l'acreditació de la disponibilitat jurídica del local i, si és el cas, l'acreditació de farmàcia de viabilitat econòmica compromesa. La vinculació de la farmaciola es realitzarà conforme a l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, c. Misser Mascó, núm. 31, de València, o en qualsevol de les formes establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 d'agost de 2017.- La directora general de Farmàcia i Productes Sanitaris, p. a. (R 04.08.2017), el cap de Servei d'Ordenació, Control i Vigilància de Productes Farmacèutics: Julio Muelas Tirado.